gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
નિફ્ટી આગામી ૬ મહિનામાં ૧૦ ટકા ઘટવાના વરતારા
You need an iframes capable browser to view this content.
ઝી લર્ન દ્વારા બીજી વખત મર્જર ફોક થતાં ટ્રીહાઉસ ઑલટાઇમ તળિયે : એન્જિનિયર્સ ઇન્ડિયામાં બોનસની રેકૉર્ડ ડેટ બીજી જાન્યુઆરી જાહેર કરાઈ : લૉરસ લૅબ્સનું લિસ્ટિંગ પ્રોત્સાહક રહ્યું
શૅરબજારનું ચલકચલાણું - અનિલ પટેલ
મૂડ વગરની મથામણ જાળવી રાખતાં શૅરબજાર ગઈ કાલે ૧૧પ પૉઇન્ટ ઘટીને ર૬૩૭પની અંદર તથા નિફ્ટી ૩પ પૉઇન્ટની પીછેહઠમાં ૮૧૦૪ બંધ રહ્યા છે. ઇન્ટ્રા-ડેમાં તો નિફ્ટી ૮૧નું લેવલ તોડીને ૮૦૯પ થયો હતો. આરંભથી અંત સુધી માઇનસ ઝોનમાં રહેલા બજારની માર્કેટ-બ્રેડ્થ પણ નેગેટિવ રહી છે. ઑઇલ-ગૅસ, એનર્જી, યુટિલિટીઝ જેવા જૂજ અપવાદને બાદ કરતાં તમામ ઇન્ડાઇસિસ ઘટીને બંધ હતા. સેન્સેક્સ ખાતે વધેલા શૅરની સંખ્યા ૩૦માંથી ૮ તથા નિફ્ટીમાં પ૧માંથી ૧૯ હતી. બૅન્ક નિફ્ટી ૦.૩ ટકા જેવો નરમ હતો, પરંતુ બૅન્કિંગ ક્ષેત્રના ૪રમાંથી ૩૦ શૅર ડાઉન હતા. બૅન્ક ઑફ મહારાષ્ટ્ર નરમ બજારમાં સાડાપાંચ ટકાથી વધુની તેજીમાં ૩૧ રૂપિયા નજીક બંધ હતો. ફાર્મા, સિમેન્ટ, ટૂ-વ્હીલર્સ, ટેલિકૉમ, ઑટો પાર્ટ્સ, મેટલ, એજ્યુકેશન, હેવી ઇલેક્ટ્રિકલ ઇક્વિપમેન્ટ, કન્ઝ્યુમર ડ્યુરેબલ્સ, પ્લાસ્ટિક પૅકેજિંગ, પેપર અને પેપર પ્રોડક્ટ્સ, સ્પેશ્યલિટી કેમિકલ્સ, ટેક્સટાઇલ્સ જેવા સેગમેન્ટના શૅરમાં ઘટાડાનો વ્યાપ સવિશેષ હતો. એશિયા તથા યુરોપનાં શૅરબજારો નહીંવત્થી સાધારણ નબળાઈમાં હતાં. તાઇવાન, સિંગાપોર, ઇન્ડોનેશિયા તેમ જ હૉન્ગકૉન્ગ પોણાથી એક ટકાની આસપાસ ઢીલા હતા. એન્જિનિયર્સ ઇન્ડિયા દ્વારા શૅરદીઠ એક બોનસ માટે બીજી જાન્યુઆરીની રેકૉર્ડ ડેટ જાહેર થતાં ભાવ ૩૧૮ રૂપિયાના વર્ષના શિખરે જઈને સાડાત્રણ ટકાની તેજીમાં ૩૧૬ રૂપિયા નજીક બંધ હતો.
પાકિસ્તાની બજારમાં બેમિસાલ તેજી
પાકિસ્તાની શૅરબજાર ગઈ કાલે ૪૭૦૭૦ની એક વધુ વિક્રમી સપાટી બનાવીને રનિંગ ક્વોટમાં ૩૪૬ પૉઇન્ટની આગેકૂચમાં ૪૬૯૪૧ના નવા શિખરે જોવા મળ્યું છે. છેલ્લા ૧૨ દિવસથી ત્યાં રોજેરોજ નવી સર્વોચ્ચ સપાટી બની રહી છે. ઑક્ટોબરની આખરમાં કરાચી ઇન્ડેક્સ ૩૯૯૦૦ આસપાસ બંધ હતો. આ ધોરણે છેલ્લા દોઢેક મહિનાના ગાળામાં શૅરઆંક સાત હજાર પૉઇન્ટ કરતાં વધુ ઊંચકાઈ ગયો છે. આ સાથે અત્યાર સુધીમાં ૪૩.ર ટકાના વળતર સાથે પાકિસ્તાની શૅરબજાર ર૦૧૬ના કૅલેન્ડર વર્ષમાં વિશ્વસ્તરે થર્ડ બેસ્ટ પુરવાર થયું છે. રશિયન બજારનો આરટીએસ ઇન્ડેક્સ આ વર્ષ પ૦ ટકાની તેજી સાથે બીજા નંબરે છે. નોંધપાત્ર વધેલાં અન્ય બજારોમાં આર્જેન્ટિના ૪૧.૯ ટકા, બ્રાઝિલ ૩૪.૭ ટકા, કૅનેડા ૧૭.ર ટકા, અમેરિકન ડાઉ ૧૧ ટકા, હંગેરી ૩૩ ટકા, નૉર્વે ૧૭ ટકા, લંડન ફુત્સી ૧ર ટકા, ઇન્ડોનેશિયા ૧૪ ટકા, તાઇવાન ૧ર ટકા પ્લસમાં છે. બાય ધ વે, ડીમૉનેટાઇઝેશનને લીધે રમખાણો થતાં નિર્ણય પડતો મૂકનાર વેનેઝુએલાનું શૅરબજાર આ વર્ષે ૧૦૬ ટકા વધી ગયું છે જે રિટર્નમાં અત્યારે નંબર વન છે.
નિફ્ટી ૬ મહિનામાં ૭૩ના તળિયે?
ડીમૉનેટાઇઝેશન અને ટ્રમ્પ-ફૅક્ટર કામે લાગ્યા પછી દલાલ સ્ટ્રીટમાં માહોલ માયૂસીભયોર્ છે છતાં શૅરબજારે એના મહત્વના સપોર્ટ-લેવલને હજી સુધી જાળવી રાખ્યાં છે. આના લીધે કેટલાક પંડિતો બજારનો ખરાબ સમય લગભગ પૂરો થયો, હવે મોટા ઘટાડાને અવકાશ નથી એવું કહી રહ્યા છે. તેમના મતે ડીમૉનેટાઇઝેશન, ફેડ રેટ, ટ્રમ્પનો વિજય, ઘરઆંગણે રેપો કટનો રિઝર્વ બેન્કનો ઇનકાર, બ્રેક્ઝિટ જીડીપી ગ્રોથમાં ઘટાડો ઇત્યાદિ સહિત તમામ નકારાત્મક કારણ આવી ગયાં હોવા છતાં નિફ્ટીએ વધ-ઘટે ૮૧૦૦ આસપાસની સપાટી બહુધા ટકાવી રાખી છે. હવે ખરાબ થઈ થઈને શું થવાનું? વેલ, અમને લાગે છે કે ખરાબી હજી બાકી છે. ડીમૉનેટાઇઝેશનનું પેઇન ખરા અર્થમાં હવે પછી વર્તાશે. એફઆઇઆઇ એક મહિનો સળંગ નેટ સેલરની ભૂમિકામાં રહ્યા, ત્યાર પછી તેઓ નેટ બાયર બન્યા, પરંતુ માત્ર ચાર દિવસ માટે જ. ૯ ડિસેમ્બર બાદ તેઓ ફરી પાછી નેટ સેલિંગમાં છે. બાય ધ વે ર૦૦૮ની વૈશ્વિક સબપ્રાઇમ ક્રાઇસિસની સફળ આગાહી કરનાર એમ્બિટ કૅપિટલના સૌરભ મુખરજી માને છે કે આગામી ૬ મહિનામાં નિફ્ટી હાલના લેવલથી દસેક ટકા નીચે જશે. નોટબંધીને કારણે કૉર્પોરેટ અર્નિંગમાં ખરાબી કેવળ ડિસેમ્બર ક્વૉર્ટર પૂરતી જ સીમિત રહેવાની નથી. માર્ચ ક્વૉર્ટર અને સંભવત: જૂન ક્વૉર્ટર સુધી એનો રેલો જોવા મળશે.
મર્જર ફોક થતાં ટ્રીહાઉસમાં વધુ કડાકો
ટ્રીહાઉસ એજ્યુકેશનને પોતાની સાથે મર્જ કરવાનું પડતું મૂકવાની ઝી લર્ન દ્વારા જાહેરાત થતાં ટ્રીહાઉસનો શૅર ગઈ કાલે ૭ ગણા કામકાજમાં ર૦ ટકાની નીચલી સર્કિટે ૧૯ રૂપિયાની ઑલટાઇમ નીચી સપાટીએ બંધ હતો. છેલ્લે ૧.૭૦ લાખ શૅરના સેલર્સ ઊભા હતા. આ સળંગ પાંચમા દિવસનો ઘટાડો છે, જેમાં શૅર ૩૩થી ગગડીને ૧૯ રૂપિયા થઈ ગયો છે. વર્ષ પૂર્વે ભાવ ર૧૧ રૂપિયાના શિખરે હતો. શૅરની ફેસવૅલ્યુ ૧૦ રૂપિયા છે. મર્જરની સ્કીમ પ્રમાણે ટ્રીહાઉસના પ્રત્યેક શૅરદીઠ ઝી લર્નનો એક રૂપિયાનો શૅર આપવાનું નક્કી કરવામાં આવ્યું હતું. મઝાની વત એ છે કે ઝી લર્ન દ્વારા ટ્રીહાઉસના મર્જરની યોજનાને આ બીજી વખત પડતી મૂકવામાં આવી છે. આ જાહેરાતના પગલે ગઈ કાલે ઝી લર્નનો શૅર પણ દસેક ગણા કામકાજમાં ૪ર રૂપિયા પ્લસની ઇન્ટ્રા-ડે ટોચથી નીચામાં ૩૮ થઈ છેલ્લે ૪.૪ ટકાની ખરાબીમાં ૩૮.૩૦ રૂપિયા બંધ હતો. મર્જરની યોજના જાહેર કરવી અને પછી પડતી મૂકવાની આ રમતની સેબીએ તપાસ કરવાની જરૂર છે.
લૉરસ લૅબ્સનું પ્રોત્સાહક લિસ્ટિંગ
શૅરદીઠ ૪ર૮ રૂપિયાની ઇશ્યુ પ્રાઇસવાળા આઇપીઓ લૉરસ લૅબ્સનું લિસ્ટિંગ ગ્રે માર્કેટની ધારણા મુજબ પ્રોત્સાહક નીવડ્યું છે. શૅર બીએસઈ ખાતે ૪૯૦ ખૂલી ઉપરમાં ૩૯૮ અને નીચામાં ૪૭પ થઈ છેલ્લે ૪૮૦ રૂપિયા બંધ રહ્યો છે. એનએસઈ ખાતે ભાવ ૪૮૯ ખૂલ્યો હતો. ઉપરમાં ૪૯૮ તથા નીચામાં ૪૭પ બતાવી અતે ૪૮૦ રૂપિયા હતો. બન્ને બજારમાં કુલ મળી આશરે બે કરોડ શૅરથી વધુનું કામકાજ નોંધાયું હતું. કુલ ૧૩ર૮ કરોડ રૂપિયાનો આ આઇપીઓ સાડાચાર ગણાથી વધુ ભરાયો હતો. કુલ ઇશ્યુમાં ૧૦ર૮ કરોડ રૂપિયા ઑફર ફૉર સેલ સ્વરૂપના હતા. ગ્રે માર્કેટમાં પ્રીમિયમ એક તબક્કે ઘટીને નીચામાં૧૦-૧ર રૂપિયા થઈ ગયા હતા, જે લિસ્ટિંગ પૂર્વેના ચારેક દિવસમાં વધતા રહી ર૬-ર૮ રૂપિયાના લેવલે પહોંચ્યા હતા. સરવાળે લિસ્ટિંગ એકંદર પ્રોત્સાહક રહેવાની ધારણા મુકાતી હતી. રીટેલ ર્પોશન ૧.૬૭ ગણો ભરાયો હતો. દરમ્યાન તાજેતરમાં ૯ ડિસેમ્બરે લિસ્ટિંગમાં જોરદાર ધમાલ સાથે વચ્યુર્‍લી ઉપલી સર્કિટે ૪૧ ટકાની તેજીમાં બંધ રહેલા શીલા ફોમમાં ઘટાડાનો દોર જારી છે. ભાવ ગઈ કાલે ર.૯ ટકા ઘટીને ૯૩૧ રૂપિયા બંધ હતો.
ઑઇલ શૅરમાં મિશ્ર વલણ
સરકાર દ્વારા તાજેતરમાં પેટ્રોલ-ડીઝલના ભાવમાં નોંધપાત્ર વધારો કરાયો હોવાના પગલે ગઈ કાલે ઑઇલ શૅર ખાસ કરીને રિફાઇનરી કંપનીઓના શૅર ગઈ કાલે પ્રારંભમાં સારા એવા મજબૂત હતા, પરંતુ પછીથી સુધારો ધોવાઈ ગયો હતો. ઑઇલ-ગૅસ બેન્ચમાર્ક ૧૦માંથી ૭ શૅરના સથવારે એક ટકાની નજીક પ્લસ હતો. પેટ્રોનેટ એલએનજી ત્રણ ટકા વધીને ૩૮૭ રૂપિયા બંધ હતો. આઇઓસી ર.૯ ટકા, ગેઇલ સવાબે ટકા, ભારત પેટ્રોલિયમ એક ટકો, ગેઇલ સવાબે ટકા, ભારત પેટ્રોલિયમ એક ટકો, ઑઇલ ઇન્ડિયા પોણો ટકો, રિલાયન્સ ઇન્ડસ્ટ્રીઝ ૦.૪ ટકા પ્લસ હતા. સામે ચેન્નઈ પેટ્રો, ઓએનજીસી, એમઆરપીએલ, જિન્દલ ડ્રિલિંગ જેવાં કાઉન્ટર સાધારણથી લઈને બે ટકા સુધીની રેન્જમાં ડાઉન હતાં. બાય ધ વે, ગઈ કાલે અનિલ અંબાણી ગ્રુપની રિલાયન્સ ડિફેન્સ પોણાચાર ટકા, આરકૉમ એક ટકાથી વધુ, રિલાયન્સ કૅપિટલ ૩ ટકા, રિલાયન્સ ઇન્ફ્રા સાડાત્રણ ટકા અને રિલાયન્સ પાવર અઢી ટકા જેવા મજબૂત હતા.
ગાયત્રી પ્રોજેક્ટ્સની બોર્ડ-મીટિંગ ૨૬ ડિસેમ્બરે ૧૦ રૂપિયાના શૅરના બે રૂપિયામાં વિભાજન માટે મળશે. શૅર ગઈ કાલે પાંખા કામકાજમાં ઉપરમાં ૬૩૬ થઈ અંતે ૫.૪ ટકાના સુધારામાં ૫૩૨ રૂપિયા બંધ હતો.
રેમન્ડ દ્વારા ડીમૉનેટાઇઝેશનને કારણે માગમાં ૩૦ ટકાનો ઘટાડો થવાનો અંદાજ જારી થતાં શૅર ગઈ કાલે દોઢા વૉલ્યુમમાં અઢી ટકાના ઘટાડે ૪૭૩ રૂપિયા રહ્યો હતો.
જિન્દલ સ્ટેનલેસની બોર્ડ-મીટિંગ ૨૩ ડિસેમ્બરે પ્રમોટર્સ તથા લૅન્ડર્સની તરફેણમાં પ્રેફરન્શિયલ ઇક્વિટી ઇશ્યુ માટે મળશે. શૅર સોમવારે પોણા ટકાના સુધારામાં ૩૯ રૂપિયા હતો. ફેસવૅલ્યુ બે રૂપિયા છે.
ગુલશન પૉલિઓલ્સમાં પાંચ રૂપિયાના શૅરના એક રૂપિયામાં વિભાજન માટેની રેકૉર્ડ ડેટ ૨૮ ડિસેમ્બર છે. શૅર ગઈ કાલે અડધા ટકાની નરમાઈમાં ૩૮૮ રૂપિયા બંધ હતો.
ઇન્ફિનિટ કમ્પ્યુટર સૉલ્યુશન્સ દ્વારા શૅરના બાયબેક માટે ૨૩ ડિસેમ્બરની રેકૉર્ડ ડેટ નક્કી થઈ છે. ભાવ ગઈ કાલે અડધો ટકો વધીને ૨૫૦ રૂપિયા ઉપર બંધ હતો.
જીએસએફસી દસ ગણા કામકાજમાં ગઈ કાલે ઉપરમાં ૯૭ નજીક જઈ છેલ્લે ૯ ટકાની મજબૂતીમાં ૯૫ રૂપિયા પ્લસ હતો. ફેસવૅલ્યુ બે રૂપિયા છે.
જય કૉર્પ લિમિટેડ પાંચ ગણા વૉલ્યુમમાં ૭૪ રૂપિયા નજીકની ઇન્ટ્રા-ડે હાઈ બનાવી અંતે ૭.૪ ટકાની આગેકૂચમાં ૭૦ રૂપિયા હતો. ફેસવૅલ્યુ એક રૂપિયો છે. મુકેશ અંબાણીના પરમિમત્ર આનંદ જૈનની આ કંપની છે.
ઑબેરૉય રિયલ્ટી ૯ ગણા કામકાજમાં નીચામાં ૩૦૫ થઈ અંતે ૫.૫ ટકાની નરમાઈમાં ૩૧૧ રૂપિયા બંધ હતો.
સોનાટા સૉફ્ટવેર ચાર ગણા કામકાજમાં ૧૯૮ રૂપિયા પ્લસની નવી ઊંચી સપાટીએ જઈ છેલ્લે ૬.૬ ટકાની તેજીમાં ૧૯૫ રૂપિયા હતો. ફેસવૅલ્યુ એક રૂપિયો છે.
સ્વાન એનર્જી બમણાથી વધુના કામકાજમાં ૨૦ ટકાની મંદીની સર્કિટની નજીક જઈ અંતે ૧૮.૪ ટકાની ખરાબીમાં ૧૬૪ રૂપિયા હતો. ફેસવૅલ્યુ એક રૂપિયો છે.
મણપ્પુરમ ફાઇનૅન્સ સળંગ ચોથા દિવસની નબળાઈમાં ૫.૯ ટકા ઘટીને ગઈ કાલે ૬૩ રૂપિયા બંધ હતો. ફેસવૅલ્યુ બે રૂપિયા છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.